INFJ

INFJ, Մայերս-Բրիգս տիպաբանության (MBTI) 16 բնավորության տեսակներից մեկն է։ Այն հանդիպում է միայն մարդկության 1 տոկոսի մոտ և համարվում է 16 տեսակներից ամենաքիչ հանդիպողը։ Ընդունված է համարել, որ INFJ տիպի մարդիկ ունեն 130-ից բարձր IQ, գերզարգացած են և տաղանդավոր։

INFJ տառերը նշանակում են՝ 
 I (Introversion) - ինտրովերսիա 
 N (iNtuition) - ինտուիցիա 
 F (Feeling) - զգացողություն 
 J (Judging) - դատողություն

Կոգնիտիվ ֆունկցիաներ 
INFJ-ը, ինչպես նաև մյուս տիպերը, ունի չորս հիմնական կոգնիտիվ ֆունկցիա, որոնք բնութագրվում են իրենց ինտրովերտ կամ էքստրովերտ բնույթով։ Դրանք են՝
 Ինտրովերտ ինտուիցիա. INFJ-ի առաջին և հիմնական կոգնիտիվ ֆունկցիան։ Այն իրենից ներկայացնում է սիմվոլիկ և տիեզերական մտածելակերպ, ապագայի մասին որոշ պատկերացում և ունիվերսալ ճշմարտության որոնում։
 Էքստրովերտ զգացողություն. երկրորդ ֆունկցիայում արտահայտվում է INFJ-ի մշտական ցանկությունը օգտակար լինել մարդկանց և անել ամեն հնարավորը կողքինների բարեկեցության համար։
 Ինտրովերտ մտածելակերպ. արտահայտում է INFJ-ի ինչ որ չափով տրամաբանական մտածելակերպը։ Այս ֆունկցիան օգտագործելիս INFJ-ը որոնում է խնդրի բոլոր հնարավոր լուծումները՝ հնարավորին չափով կրճատելով վտանգները և խոչընդոտները։ 
 Էքստրովերտ ողջախոհություն. INFJ-ի ամենաթույլ ֆունկցիան, բնորոշում է տվյալ տիպի ընդունակությունը ապրել իրական ժամանակում և օգտվել ներկա պահի հնարավորություններից։ Քիչ զարգացած ողջախոհությունը կարող է այս տիպի մարդուն ստիպել կտրվել իրականությունից։

Բնութագիր 
INFJ տիպի մարդիկ շատ նպատակասլաց են և նրանց ոչինչ չի կարող կանգնեցնել։ Նրանք սիրում են ունենալ խորը հարաբերություններ և խոսափում են կարճ և անիմաստ խոսակցություններից։ Ինչպես մյուս ինտրովերտ տիպերը, նրանք սիրում են շփվել քիչ մարդկանց հետ և երկար խոսել մեկ կամ երկու հոգու հետ` խուսափելով մեծ խմբերից։ Սակայն երբեմն այս տիպը կարող է իրեն շատ բնական դրսևորել նաև մեծ խմբերում և նույնիսկ թողնել էքստրովերտի տպավորություն։ Նրանք սիրում են երկար ժամանակ անցկացնել միայնակ, բնության գրկում։ Այս տիպի անձնավորությունները ունեն գրելու հիանալի տաղանդ և շատ ժամանակ իրենց ասելիքը արտահայտում են գրավոր։ INFJ տիպի մարդկանց երբեմն դժվար է հասկանալ, քանի որ նրանք խնդիրների լուծման այլ մոտեցում ունեն։ Կոնֆլիկտից խոսափելու նպատակով նրանք կարող են հեռվանալ իրենց ընկերներից և վերջիններիս թողնել զարմանքի մեջ։ INFJ-ները նաև շատ են սիրում օգնել մարդկանց խնդիրների լուծման հարցում։ Այս տիպը պերֆեքսիոնիստ է և իդեալիստ։ Նրանց մոտ նաև գերզարգացած է երևակայությունը։

Մասնագիտություն 
Ըստ տարբեր ստատիստիկաների INFJ տիպի մոտ հիմնականում հանդիպում են հետևյալ մասնագիտությունները՝ 
հոգեբան, հոգեբույժ, խորհրդատու, սոցիալական աշխատող, երաժիշտ, դերասան-դերասանուհի, բժիշկ, երեխաների բժիշկ, լուսանկարիչ, ուսուցիչ, գրադարանավար։

Հայտնի INFJ-ներ 

Հանրահայտ INFJ-ի շարքին դասվում են՝ 
 Կարլ Գուստավ Յունգ
 Պլատոն
 Նիլս Բոր
 Մահաթմա Գանդի
 Լյուդվիգ Վիթթգնշթայն 
 Դանթե Ալիգիերի
 Ֆյոդոր Դոստոևսկի 
 Լև Տոլստոյ 
 Արթուր Շոպենհաուեր 
 Սիմոնե դե Բովուար
 Ագաթա Քրիսթի 
 Քեյթ Բլանշեթ 
 Դանիել Դեյ-Լուիս 
 Բենեդիկտ Քամբրբաչ 
 Ադրիեն Բրոդի 
 Ալ Պաչինո 
 Ջորջ Հարրիսոն 
 Միշել Փֆայֆեր

Արտաքին հղումներ 
 myersbriggs.org

Հոգեդիագնոստիկա